O‘zbekistonda “Ijtimoiy ish to‘g‘risida”gi qonun loyihasi muhokamaga qo‘yildi

Tibbiy-ijtimoiy xizmatlarni rivojlantirish agentligi “Ijtimoiy ish to‘g‘risida”gi qonun loyihasini muhokamaga qo‘ydi.
Ushbu qonunning maqsadi — ijtimoiy xizmatlar keng e’tirof etilgan holda ijtimoiy ishni tashkil etish va bajarish sohasidagi munosabatlarni tartibga solish, ijtimoiy xizmat olishga muhtoj, ehtiyojmand toifadagi shaxslarning huquqlarini kafolatlash, og‘ir turmush sharoitiga tushib qolishning oldini olish va yengib o‘tish, boshqa fuqarolar kabi jamiyat hayotida ishtirok etishlarini ta’minlashdan iborat.
Qonunning asosiy vazifalari quyidagilardan iborat:
Qonun loyihasida vazirliklar va idoralar majburiyatlarini, ijtimoiy xizmatlar xodimlariga qo‘yiladigan talablarni belgilash me’yorlari nazarda tutilgan. “Ijtimoiy ish to‘g‘risida”gi qonun qabul qilinishi aholini ijtimoiy himoya qilishni rivojlantirishda muhim bosqich bo‘ladi, ijtimoiy ish turlarini kengaytirishga, shaxs/oilani qo‘llab-quvvatlash bo‘yicha ijtimoiy xizmatlar sifatini oshirishga ko‘mak beradi.
Qonun nafaqat ijtimoiy ishlarni bajarish jarayonini tartibga solish, balki uning himoyaga muhtoj (ehtiyojmand) shaxslar/oilalar ijtimoiy-iqtisodiy holatiga ta’sirini tizimli tahlil qilish va shaxslar/oilalar og‘ir turmush sharoitidan chiqib ketishi bo‘yicha ta’sirchan chora-tadbirlar amalga oshirilishini ta’minlaydi.
 Qimmatlashgan “buxanka”, davlat bergan yordam pullari, urushning oziq-ovqat narxiga ta’siri — iqtisodchi Abdulla Abduqodirov bilan suhbat